อัณฑะสามารถมีอาการกระตุกได้ไหมครับเกิดจากอะไรรักษาให้หายอย่างไรครับมันเกิดจากการช่วยตัวเองมากไปหรือปล่าวครับอาการมันพึ่งมามีหลังจากมีความเครียด มันกระตุกอย่างเดียวไม่อาการอื่นแต่ทำไหมช่วงนี่ไม่มีเรื่องเครียดเลยแต่ก็ยังกระตุกอยู่ครับ
สวัสดีค่ะอัณฑะกระตุกบ่อยๆนั้น อาจจะมีสาเหตุมาจาก การมีก้อนหรือความผิดปกติใดๆของอัณฑะอยู่เช่น เส้นเลือดขอดบริเวณอัณฑะ โดยอาจสังเกตเห็นเส้นเลือดที่โป่งพองออกมาบริเวณถุงอัณฑะได้ สาเหตุอื่นๆเช่น ถุงน้ำที่อัณฑะ ทำให้เห็นอัณฑะข้างใดข้างหนึ่งโตกว่าอีกข้างได้ ภาวะไส้เลื่อน ซึ่งมักพบลักษณะคลำก้อนได้บริเวณขาหนีบ ก้อนอาจผลุบๆโผล่ๆสัมพันธ์กับกิจกรรมบางอย่าง เช่น ไอ จาม เบ่ง ยกของหนักได้โดยหากมีอาการอัณฑะกระตุกมากและบ่อยๆ ควรไปพบแพทย์เพื่อตรวจเพิ่มเติมดูว่ามีความผิดปกติใดที่อัณฑะที่ควรได้รับการแก้ไขหรือไม่ เบื้องต้นถ้ามีอาการมาก ก็ควรงดการทำกิจกรรมทางเพศไปก่อน ไม่ซื้อยาใดๆมารับประทานเอง